Movember: Peter de Villiers gee raad vir snorre | Maroela Media
"Alle hare moet as gelykes behandel word en gelyke geleentheid gegee word om te groei."
Dít is Peter de Villiers, voormalige Springbok-afrigter, se advies aan diegene wat die hare wild wil laat groei vir Movember-maand.
Movember het in 2003 in Australië begin toe 'n groep vriende in Melbourne besluit het om sommer vir die grap hul snorre te laat groei. Vandag, 13 jaar later, neem meer as 5 miljoen mans en vroue van reg oor die wêreld aan dié inisiatief deel. Ja, dis reg. Vroue kan ook deelneem.
Behalwe vir die wilde hare gaan Movember oor die bewusmaking van mans se gesondheidkwessies: prostaatkanker, testikulêre kanker, geestesgesondheid en selfs selfmoordvoorkoming.bron
De Villiers het ook nou by dié inisiatief betrokke geraak en deel in 'n King Price-video, wat al meer as 50 000 keer gekyk is, advies oor hoe om 'n inspirerende snor te groei en te onderhou.
"As jou snor nie groei nie, of onderpresteer, kan jy nie jou snor die skuld daarvoor gee nie. Dit is te wyte aan die bestuur. Die snor kan slegs presteer met goeie bestuur. Jy benodig die regte toerusting: die beste baardknipper, skêr en skeermes. Jy kan nie 'n stick gebruik en resultate verwag nie," skerts hy in die video.
Vir diegene wat sukkel om 'n snor te kweek, het hy advies; Dit alles lê in die grootheid van jou behoefte om 'n snor te hê.
Vir meer inligting oor Movember besoek die amptelike webwerf of Facebook-blad.
Die video is vervaardig deur King Price-versekering.
As jy 'n begeesterde baardgroeier is, besoek Maroela Media se aanlynwinkel vir 'n baardmeter T-hemp. Dis dié hemp vir die manne met 'n regte egte hardebaard.
Manage your Mo – Peter de Villiers
It's #snorre good idea to cut your mo this #movember, rather manage it… Some tips from the snor king himself, Peter de Villiers #manageyourmo #momotivation